**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2019-07-09 Nr. TAR-57

Posėdis vyksta 2019-07-02. Pradžia 13.00 val.

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Ligita Girskienė, Vaida Žvikienė, Artūras Razbadauskas. Nedalyvauja Jurij Šeršniov, Arvydas Vaitkus.

Posėdyje dalyvaujančių komiteto narių ir svečių sąrašai (priedai 1, 2) pridedami.

Dėl darbotvarkės.

K. Bagdonas siūlo papildyti darbotvarkę klausimu „Atstovo delegavimas į Klaipėdos miesto savivaldybės bendruomenės sveikatos tarybą“.

DARBOTVARKĖ:

1. Savivaldybės sveikatos priežiūros įstaigos VšĮ Klaipėdos psichikos sveikatos centras 2018 m. veiklos ataskaita. Pranešėja R. Perminienė.

2. Savivaldybės biudžetinių įstaigų vadovų ataskaitos. Pranešėja A. Liesytė.

3. Atstovo delegavimas į Klaipėdos miesto savivaldybės bendruomenės sveikatos tarybą. Pranešėja R. Perminienė.

4. Išvažiuojamasis posėdis į Laikino apgyvendinimo namus (Dubysos g. 39 a.).

I posėdžio dalis.

1. SVARSTYTA. Savivaldybės sveikatos priežiūros įstaigos VšĮ Klaipėdos psichikos sveikatos centras 2018 m. veiklos ataskaita.

Pranešėja – R. Perminienė. Pažymi, kad VĮ Klaipėdos psichikos sveikatos centro įstaigos vadovas A. Slatvickis pateiks įstaigos veiklos ataskaitą.

A. Slatvickis VĮ Klaipėdos psichikos sveikatos centro vadovas informuoja apie įstaigos darbą, išsako pagrindines problemas.

NUTARTA. Pritarti ataskaitai.

2. SVARSTYTA. Savivaldybės biudžetinių įstaigų vadovų ataskaitos.

Pranešėja – A. Liesytė. Teigia, kad teikiamos biudžetinių įstaigų, dirbančių socialinėje srityje, vadovų veiklos už 2018 metus ataskaitos.

D. Stankaitienė BĮ Klaipėdos miesto socialinės paramos centro vadovė, BĮ Neįgaliųjų centro „Klaipėdos lakštutė“ vadovė D. Daukantienė, BĮ Klaipėdos miesto šeimos ir vaiko gerovės centro vadovė R. Bratėnaitė-Vitkienė, BĮ Klaipėdos socialinių paslaugų centro „Danė“ vadovė R. Girinskienė, BĮ Klaipėdos vaikų globos namų „Rytas“ vadovė R. Mikaitienė, BĮ Klaipėdos vaikų globos namų „Smiltelė“ vadovė V. Bakševičienė, BĮ Klaipėdos miesto nakvynės namų vadovė I. Jonuškienė pristato vadovų ataskaitas, informuoja apie įstaigą, darbuotojų skaičių, įstaigos rezultatus, tikslus, uždavinius, problemas.

V. Žvikienė mano, kad reikia mažinti pacientams laukimo eilėje trukmę (paslaugai gauti) ir peržiūrėti skaičiuojamus paslaugos teikimo įkainius.

K. Bagdonas mano, jei laikinai įdarbinti neįgalieji nebetenka priežiūros lėšų, reikėtų kreiptis į ministeriją dėl problemos sprendimo.

A. Razbadauskas sako, kad reikia kreiptis į Seimo narius.

V. Žvikienė teigia, kad Socialinės paramos skyrius galėtų surinkti informaciją apie įstaigų problematikas.

A. Liesytė siūlo probleminius neįgaliųjų klausimus išdiskutuoti Neįgaliųjų taryboje.

A. Cesiulis sako, kad reikia spręsti transporto priemonių centralizavimo klausimą.

V. Žvikienė siūlo, gavus informaciją apie sąnaudas transporto išlaikymui, žiūrėti, kokios galimos alternatyvos transporto išlaikymo klausimams spręsti.

A. Cesiulis prašo jį įpareigoti surinkti informaciją apie įstaigose transporto išlaikymui patiriamas sąnaudas.

V. Žvikienė mano, kad reikia pagalvoti apie BĮ Klaipėdos miesto šeimos ir vaiko gerovės centre susidariusią situaciją, kai globėjui nėra paslaugos gavėjo. Mano, kad turi būti kažkoks sprendimas.

A. Liesytė primena, kad BĮ Klaipėdos vaikų globos namuose „Smiltelė“ dar liko 16 vaikų ir jie bus iškeldinti iš įstaigos tik nupirkus butus. Sako, kad nupirkti butus greičiau neįmanoma, kadangi numatyta sąlyga, jog perkami butai negali būti brangesni nei 150 tūkst. eurų.

V. Žvikienė siūlo spręsti butų pirkimo klausimą, ir, įvertinus poreikį, keisti butų (bendruomeniniams vaikų globos namams steigti) pirkimui numatytas kainų ribas, biudžeto bei strateginio plano keitimą.

NUTARTA:

2.1. Pritarti ataskaitoms (bendru sutarimu).

2.2. Stebėti (pusmetį) BĮ Klaipėdos miesto socialinės paramos centre eilių, paslaugai gauti, laukimo trukmę ir, jei reikia, teikti sprendimo būdus dėl laukimo eilėse trukmė mažinimo.

2.3. Pateikti komitetui BĮ Klaipėdos miesto socialinės paramos centro, pagal kurią skaičiuojama paslaugos teikimo savikaina, metodiką.

2.4. Prašyti A. Cesiulio surinkti informaciją apie įstaigose patiriamas sąnaudas transporto išlaikymui.

2.5. Išanalizuoti BĮ Klaipėdos miesto šeimos ir vaiko gerovės centro darbo organizavimą globėjams, nesant paslaugų gavėjų skaičiui.

2.6. Spręsti butų pirkimo klausimą, ir, įvertinus poreikį, keisti butų (bendruomeniniams vaikų globos namams steigti) pirkimui numatytas kainų ribas, biudžeto bei strateginio plano keitimą.

3. SVARSTYTA. Atstovo delegavimas į Klaipėdos miesto savivaldybės bendruomenės sveikatos tarybą.

Pranešėja – R. Perminienė. Prašo, vadovaujantis 2015 m. rugsėjo 24 d. Klaipėdos miesto savivaldybės tarybos sprendimu Nr. T2-255 patvirtintų Klaipėdos miesto savivaldybės bendruomenės sveikatos tarybos nuostatų 13 punktu, deleguoti du Sveikatos ir socialinių reikalų komiteto atstovus į Klaipėdos miesto savivaldybės bendruomenės sveikatos tarybos sudėtį.

L. Girskienė sutinka būti Klaipėdos miesto savivaldybės bendruomenės sveikatos tarybos sudėtį.

K. Bagdonas siūlo į tarybos sudėtyje palikti A. Razbadauską.

NUTARTA. Deleguoti Ligitą Girskienę ir Artūrą Razbadauską.

Posėdis I dalis baigėsi 14.45 val.

II posėdžio dalis.

Išvažiuojamasis posėdis į Laikino apgyvendinimo namus (Dubysos g. 39 a).

Dalyvauja K. Bagdonas, V. Žvikienė, L. Girskienė.

Laikinai BĮ Klaipėdos miesto nakvynės namai direktorės pareigas einanti Indra Joniuškienė pateikė informaciją apie naujuosius nakvynės namus.

Posėdis baigėsi 15.50 val.

Posėdžio pirmininkas Kazys Bagdonas

Posėdžio sekretorė Lietutė Demidova